Document ID: /roh_data/filtered/fineweb-2-filterrobots_roh.jsonl.gz/7784

Quai l’emprima giada insumma che dus atlets svizzers cuntanschan en la medema cursa in resultat tranter ils 10 megliers. Els han omadus ina giada betg tutg la noda, e perdan uschia radund 50 secundas sin ils megliers. Per Wiestner il currider da 25 onns da Trin è quai il meglier resultat da la carriera. En la davosa cursa a Ruhpolding en Germania era Wiestner gia currì ses meglier resultat da la carriera ed era vegni 24avel.
Il campiunadi mundial da biatlon ad Oslo stat avant porta
Quai era l’ultima staziun avant ils campiunadis mundials da biatlon ad Oslo che cumenzan ils 2 da mars. Gudogna il sprint a Presque Ile en ils Stadis Unids ha il norvegiais Johannes Thingnes Bö avant il russ Anton Schipulin e terz vegn il franzos Martin Fourcade.
Er Selina Gasparin cun in fitg bun resultat
Ed er tar las dunnas ha i dà in resultat da topten. L’Engiadinaisa da la Punt Chamues-ch daventa el sprint 6avla. Per Gasparin è quai gia il terz resultat tranter las 10 meglras atletas questa stagiun.
RR novitads 20:00